**Vene keele ainekava**

**6. klass**

**ÕPPESISU**

**Teemavaldkonnad**

Mina ja teised. Enese ja kaaslaste tutvustus; enesetunne, välimuse kirjeldus, ühised tegevused.

Kodu ja lähiümbrus. Pereliikmed ja sugulased, pereliikmete tegevusalad; kodu asukoht.

Kodukoht Eesti. Riik, pealinn, rahvused; aastaajad ja ilm.

Igapäevaelu. Õppimine ja töö. Lihtsamad tegevused kodus ja koolis ning nendega seonduvad esemed.

Vaba aeg. Lemmiktegevused ja eelistused.

**Õppetegevus**

Oluline on äratada huvi uue keele ja kultuuri vastu. Esiplaanil on kuulamis- ja rääkimisoskuse arendamine ning õigete hääldusharjumuste kujundamine. Õpetaja julgustab õpilasi kasutama õpitud väljendeid ja lühilauseid kontekstis, rakendades aktiivõppemeetodeid ning mängulisust. Lugemisoskust arendatakse lihtsate tekstidega ning kirjutamisoskust mudelkirjutamisega. Õpilased kasutavad A-võõrkeele õppimisel omandatud õpioskusi ja -strateegiaid.

**Metoodika**

Osaoskuste arendamiseks sobivad näiteks:

1) kuuldu põhjal pildi joonistamine või täiendamine;

2) sobitusülesande lahendamine (nt pildi vastavus kirjeldusele);

3) dialoogide, laulude ja luuletuste esitamine;

4) rääkimine pildi alusel;

5) häälega lugemine;

6) lihtsa faktilise info leidmine tekstist;

7) mudeli järgi kirjutamine;

8) õpikusõnastiku kasutamine.

**Grammatilised oskused**

1. nimisõna: küsimused *кто? что?,* sugu, ainsus ja mitmus; nimisõna muutmine küsimustele *кого? что? кому? с кем? с чем?*
2. omadussõna: algvorm, küsimused koos nimisõnaga vastavalt soole, mitmus (*какой? какая? какое? какие?*)
3. arvsõna: põhiarvud 1-1000, õigekiri 1-10
4. asesõna: isikuline asesõna, näitav asesõna (этот, тот), omastav asesõna (*мой, твой, наш, ваш*)
5. tegusõna: pööramine, jaatus-eitus, olema- minevikus ja tulevikus
6. eessõnad*: в, на, из,у, к,о*
7. sidesõna: *и,а*
8. vene tähestiku tundmine (trüki-ja kirjatähed)
9. hääldus ja õigekiri (sõnal muutuv rõhk)
10. kirjavahemärkide kasutamine (punkt. koma, hüüumärk, küsimärk)

**ÕPITULEMUSED**

6. klassi lõpetaja:

1) saab aru elementaarsetest sõnadest ja lühikestest lausetest

2) kasutab õpitut oma vajaduste väljendamiseks ja kirjeldamiseks

3) reageerib lihtsatele küsimustele ja korraldustele

4) omab esmaseid teadmisi õpitava keele kultuuriruumist

5) rakendab varem omandatud õpioskusi ja strateegiaid ning omandab mõne uue

6) hindab koostöös teistega oma saavutusi

7) töötab iseseisvalt, paaris ja rühmas

**HINDAMINE**

II kooliastmes hinnatakse õppe alguses põhiliselt õpilase kuulatud tekstist arusaamist ja suulist väljendusoskust, jõudes õppe edenedes kõigi osaoskuste hindamiseni. Puudustele juhib õpetaja tähelepanu taktitundeliselt. Hinnates kasutatakse hindeid ning suulisi või kirjalikke sõnalisi hinnangud, mis toovad esile õpilase tugevused ja edusammud.